19.9.2011	Dnro 2846/040/11 

Oikeusministeriö
Lainvalmisteluosasto
Yksityisoikeuden yksikkö

Viite: lausuntopyyntönne isyyslain arviomuistiosta 11.7.2011; OM 1/41/2011 

Asia: lausunto 

Väestörekisterikeskus esittää pyydettynä lausuntonaan viitekohdassa mainitusta arviomuistiosta seuraavaa:

Väestörekisterikeskuksen käsitys on, että väestökirjapidon kannalta suurimmat ongelmat isyyslain soveltamisessa poistuivat sen myötä, että isyyslakiin otettiin kansainvälis-yksityisoikeudelliset uudet säännökset vuonna 2009.

Väestörekisterikeskus kuitenkin kannattaa ajatusta ainakin selvittää, onko isyyslain 2 §:ssä isyyden toteaminen avioliiton perusteella asianmukaisesti rajattu tapauksissa, joissa äidin aviomies on kuollut ennen lapsen syntymää. Nykyisin voimassa oleva säännös ja sen vakiintunut tulkinta on johtanut siihen, että lapsen äitiä joudutaan vaivaamaan selvitysten antamisella hänelle muutenkin vaikeassa elämäntilanteessa tapauksissa, joissa avioliitto on solmittu niin lähellä lapsen syntymää, ettei lasta ole voitu siittää avioliiton aikana. Ääritapauksissa äidin (menehtynyt) aviomies on jouduttu vahvistamaan tuomioistuimessa lapsen isäksi.  

Väestörekisterikeskuksella ei ole lausuntopyynnön johdosta muuta huomautettavaa.

Ylijohtaja
		Hannu Luntiala

Kehityspäällikkö	Juha Lempinen